《送闵孝昭侍尊人还广陵》
明代·徐熥

暂得相逢又解携，滩声高下桨声齐。束装欲跨扬州鹤，问寝频听旅店鸡。

夜月故园淮浦北，秋云乡路海门西。还期共醉芜城酒，系马隋宫旧柳堤。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。